अर्जेंटीना-ऑस्ट्रेलिया के बीच होने वाले फ्रेंडली फुटबॉल मैच के लिए गए हैं चीन
अर्जेंटीना के फुटबॉल स्टार लियोनल मेसी को बीजिंग में एयरपोर्ट पर चीनी पुलिस ने 2 घंटे तक रोके रखा। इसका वीडियो सोशल मीडिया पर वायरल हो रहा है। मेसी बीजिंग के वर्कर्स स्टेडियम में ऑस्ट्रेलिया और अर्जेंटीना के बीच होने वाले मैत्री फुटबॉल मैच के
अर्जेंटीना के फुटबॉल स्टार लियोनल मेसी को बीजिंग में एयरपोर्ट पर चीनी पुलिस ने 2 घंटे तक रोके रखा। इसका वीडियो सोशल मीडिया पर वायरल हो रहा है। मेसी बीजिंग के वर्कर्स स्टेडियम में ऑस्ट्रेलिया और अर्जेंटीना के बीच होने वाले इंटरनेशनल फ्रेंडली फुटबॉल मैच के लिए चीन पहुंचे हैं। यह घटना 10 जून की है।
दरअसल मेसी के पास अर्जेंटीना और स्पेनिश दोनों देशों के पासपोर्ट हैं। मेसी ने चीन में अर्जेंटीना की जगह अधिकारियों को स्पेनिश पासपोर्ट दिखाया। चीन में स्पेनिश पासपोर्ट धारकों को वीजा-फ्री एंट्री नहीं है। इस वजह से चीनी पुलिस ने उन्हें रोक लिया।
हालांकि, वो बिना वीजा के ताइवान में प्रवेश कर सकते हैं। मेसी के अनुसार उन्होंने सोचा था कि ताइवान चीन का हिस्सा है, इसीलिए वीजा के लिए आवेदन नहीं किया था।
चीनी फैंस करते रहे इंतजार
वहीं चीनी फैंस एयरपोर्ट के बाहर मेसी का इंतजार करते रहे। मेसी करीब 2 घंटे बाद मामला सुलझने के बाद एयरपोर्ट से बाहर निकले। अर्जेंटीना और ऑस्ट्रेलिया 15 जून 2023 (गुरुवार) को वर्कर्स में आमने-सामने होंगे।
मेसी ने इंटर मियामी टीम के साथ किया करार
लियोनल मेसी अमेरिका की फुटबॉल लीग मेजर लीग सॉकर की टीम इंटर मियामी से हाल ही में करार किया है। मेसी ने खुद इसकी पुष्टि की थी।
मेसी का अनुबंध फ्रांस के क्लब पेरिस सेंट जर्मन के साथ 30 जून को खत्म हो रहा है। मेसी ने लीग वन में क्लेरमोंट फुटबॉल क्लब के खिलाफ पीएसजी (पेरिस सेंट जर्मन) के लिए अपना आखिरी मैच खेला था।